  Виталий Пронин Туспуктэм: udmteatr.ruУдмуртиысь театръёс выль сезонлы дасясько. Удмурт театрын возьматозы туала драматурглэн Юлия Поспеловалэн «Лёха» пьесаезъя пуктэм «Шуылоз вал песятае» спектаклез (16+) но Виктор Астафьевлэн «Прокляты и убиты» романэзъя дасям «Чёртова яма» моноспектаклез (18+). Выль сезонын чаклало на пуктыны удмурт драматурглэсь Сергей Антоновлэсь «Троллейбус» пьесазэ (16+). Туала драматурглэн Василий Сигаревлэн пьесаезъя «Алексей Каренин» спектакль пуктӥзы Ижысь Ӟуч театрын (18+). Выль постановкаез учкисьёслы возьматозы сентябрьлэн пумаз. Нош та вакытэ театр радъя «Туала учкисьлэсь школазэ»: со ортче театрлэн «ВКонтакте» вотэс бамаз. Глазовысь «Парафраз» театр учкисьёссэ гужем шумпоттоз ини. Фёдор Достоевскийлэн повестезъя пуктэм «Записки из подполья» спектаклез (16+) онлайн амалэн возьматозы август толэзе. ________ Виктория Крамова  